ਦਾਲੀਲਾਹ ਮੁਹੰਮਦ
ਦਾਲੀਲਾਹ ਮੁਹੰਮਦ (ਜਨਮ 7 ਫਰਵਰੀ 1990) ਇੱਕ ਅਮਰੀਕੀ ਅਥਲੀਟ ਹੈ ਜੋ ਕਿ ਖਾਸ ਤੌਰ 'ਤੇ 400 ਮੀਟਰ ਅੜਿਕਾ ਦੌੜ ਲਈ ਜਾਣੀ ਜਾਂਦੀ ਹੈ। ਉਸਦਾ ਸਰਵੋਤਮ ਪ੍ਰਦਰਸ਼ਨ 400 ਮੀਟਰ ਅੜਿਕਾ ਦੌੜ ਵਿੱਚ 52.88 ਸੈਕਿੰਡ ਦਾ ਰਿਹਾ ਹੈ ਅਤੇ ਉਹ 2013 ਅਤੇ 2016 ਦੀ ਅਮਰੀਕਾ ਦੀ ਰਾਸ਼ਟਰੀ ਚੈਂਪੀਅਨ ਹੈ।ਰਿਓ ਡੀ ਜਨੇਰੋ ਵਿਖੇ ਹੋਈਆਂ 2016 ਓਲੰਪਿਕ ਖੇਡਾਂ ਵਿੱਚ ਦਾਲੀਲਾਹ ਨੇ ਔਰਤਾਂ ਦੀ 400 ਮੀਟਰ ਅੜਿਕਾ ਦੌੜ ਵਿੱਚ 53.13 ਦੇ ਸਮੇਂ ਨਾਲ ਜਿੱਤ ਕੇ ਸੋਨੇ ਦਾ ਤਮਗਾ ਹਾਸਿਲ ਕੀਤਾ ਹੈ। 2007 ਵਿਸ਼ਵ ਯੂਥ ਚੈਂਪੀਅਨਸ਼ਿਪ ਦੇ 400 ਮੀਟਰ ਅੜਿਕਾ ਦੌੜ ਦੇ ਮੁਕਾਬਲੇ ਵਿੱਚ ਉਸ ਨੇ 57.25 ਸੈਕਿੰਡ ਦਾ ਸਮਾਂ ਲੈ ਕੇ ਸੋਨੇ ਦਾ ਤਮਗਾ ਹਾਸਿਲ ਕੀਤਾ ਸੀ ਅਤੇ 2009 ਪਾਨ ਅਮ ਜਰ ਚੈਂਪੀਅਨਸ਼ਿਪ ਵਿੱਚ ਉਸ ਨੇ 58.42 ਦਾ ਸਮਾਂ ਲੈ ਕੇ ਚਾਂਦੀ ਦਾ ਤਮਗਾ ਹਾਸਿਲ ਕੀਤਾ ਸੀ। ਉਹ ਇਸ ਈਵੈਂਟ ਵਿੱਚ ਚਾਰ ਵਾਰ ਆਲ-ਅਮਰੀਕਨ ਦਾ ਖਿਤਾਬ ਵੀ ਜਿੱਤ ਚੁੱਕੀ ਹੈ।